Gedink vitamien C voorkom verkoue? Dan glo jy waarskynlik ook ander wolhaarstories wat in ’n nuwe boek nekom gedraai word.
Toe nie: Dit sit soos ’n grootbaas bo-op die res van jou ingewande. Dis veel hoër in die buik as wat ’n mens dink.
Soek die plek waar jou onderste ribbes in die middel bymekaarkom, beweeg dan drie vingerbreedtes af en drie na links. Nou is jy regoor die middel van jou maag.
Vergeet maar van al die mediese sepies wat jy al gekyk het – jou hart kan nie met ’n elektriese skok deur ’n defibrillator weer aan die gang geskok word nie.
Werk dit dan nie soos ’n motor met ’n pap battery wat met kabels van ’n ander motor weer aan die gang gesit kan word nie? Nee, wanneer ’n hart gaan staan, beteken dit geen aktiwiteit kan meer in die hart opgespoor word nie.
Die ingewikkelde dans van die elektroliete het ophou werk of tot onwaarneembare vlakke gedaal. Die toepassing van ’n elektriese skok kan niks doen om te help nie.
Dis soos om ’n motor wat sonder petrol gaan staan het met kabels aan die loop te probeer kry. Elektriese skokke werk net as daar nog ’n mate van aktiwiteit in die hart is – ’n “skokbare ritme”.
Die individuele selle pomp nog elektroliete, maar nie op ’n gekoördineerde manier nie. Dis net soos ’n groot skare waar elkeen sy eie liedjie sing. Wanneer die hart met ’n defibrillator geskok word, word al die selle as’t ware gedwing om weer tegelykertyd saam te trek.
Die arme blindederm het ’n swak reputasie as ’n nuttelose orgaan. Die “wurmpie” steek by die grootderm uit, bloot ’n buisie op pad na nêrens. Sy enigste rol is om andersins gesonde mense te laat gil van die pyn wanneer iets skielik met hom verkeerd loop.
Nou blyk dit die blindederm is ’n opvangplek van nuttige bakterieë. Mikrobes wat ons help om siektes te beveg word hier geberg.
Hulle wag daar om ingespan te word as hul broers elders in die ingewande deur siekte uitgewis word. Die blindederm speel ook ’n rol in die liggaam se immuunstelsel.
Die idee dat ’n man met groot voete ook goed bedeel is, is ’n baie gewilde gerug. Maar die wetenskap wys die waarheid, naamlik daar is geen verband tussen die twee nie.
Nee wat, daar is min gevaar verbonde aan die sluk van jou kouseltjie. Dis waar dat die liggaam min daarvan kan verteer, maar dis nie ’n probleem nie, behalwe as jy ’n hele spul pakkies kougom op een slag sluk.
As jy onder die invloed is, kan jy val, met iemand begin baklei of jou oor die algemeen vrot gedra. En dan is daar die babbelas . . .
Baie mense wat alkohol drink, doen dit vinniger as wat die lewer dit kan hanteer. Die oorskot alkohol sirkuleer in jou bloed, ook deur die brein.
Net soos ’n swaar storm jou televisiesein kan onderbreek, maar nie jou TV sal beskadig nie, sal ’n aand van matige drinkery jou brein net tydelik aantas. Maar as jy oor jare swaar drink, kan dit langs ander weë tot breinskade lei.
As jy jou ooit in die land van die zombies bevind, moet jy seker maak jy het die regte voorkoms. Soos ons almal weet, het die tipiese fliekzombie lang hare, en zombies spog ook met lang naels – nog ’n teken dat hulle dood is.
Die arme blindederm het ’n swak reputasie, maar nou weet ons dis die opvangplek van nuttige bakterieë.
Tweedens neem die keratien heelwat langer om te vergaan as ander weefsel in die menslike liggaam. Dis dus die opvallendste kenmerk van ’n uitgedroogde lyk.
Wanneer ’n lem die hare teen die vel afskeer, skeer dit ’n pad oop tussen selle wat nie meer lewend is nie. Dooie hare praat nie.
Wat die follikel betref, het jy die hele sigbare haar afgeskeer, net die puntjie of glad niks nie. Daar is dus geen verskil in die gehalte van die haar wat teruggroei nie. Dit skiet ook nie blitsig bo die vel uit nie.
Die meeste van die raserige gasse is ’n neweproduk wanneer bakterieë in die ingewande kos afbreek. Die res kom van lug wat jy gesluk het of koolstofdioksied van gaskoeldrank.
Jy kan dit probeer inhou en jy dink dalk jy het dit reggekry, maar die walms sal die een of ander tyd ontsnap. Die gas kan stadig uitlek of dit kan met ’n gepaardgaande geluid ontsnap.
As jy dus nie onlangs kos geëet het wat baie swawel bevat nie (onder meer sekere groentes, eiers en vleis), sal niemand lont ruik nie.
Miskien het ons die idee uit boeke gekry: Die geliefde vlug weg in die reën met ’n gebroke hart, word dodelik siek en bring die volgende 12 hoofstukke in die bed deur. Of sterf weens die nare verkoue.
Die melodrama is dalk goed vir die verloop van die verhaal, maar die idee dat ’n uitgerekte siekte deur ’n bui reën veroorsaak kan word, is ’n bietjie dik vir ’n daalder.
Jy kan nie griep kry omdat jy koud en nat is nie; ook nie omdat jy buitentoe gaan met nat hare nie. Daar is egter ’n “maar” wat veroorsaak dat mense dié ouvroustorie bly glo.
Lae temperature kan jou nie ’n verkoue gee nie, maar as jy reeds die virus het, kan koue maak dat die verkoue vinniger toeslaan.
Die koue kan dus die doeltreffendheid beperk van ’n immuunreaksie op ’n virus wat reeds in jou lugweë is. Dit is nog nie onteenseglik bewys nie, maar dit klink moontlik.